CELEX: 62021TN0095
Language: sl
Date: 2021-02-15 00:00:00
Title: Zadeva T-95/21: Tožba, vložena 15. februarja 2021 – Portugalska/Komisija

19.4.2021   
            
            
               SL
            
            
               Uradni list Evropske unije
            
            
               C 138/47
            
         
      Tožba, vložena 15. februarja 2021 – Portugalska/Komisija
      (Zadeva T-95/21)
      (2021/C 138/63)
      Jezik postopka: portugalščina
      
         Stranki
      
      
         Tožeča stranka: Portugalska republika (Lizbona, Portugalska) (zastopniki: L. Inez Fernandes, P. Barros da Costa, M. J. Marques, L. Borrego in A. M. Soares de Freitas, agenti, skupaj z M. Gorjão-Henriquesem in A. Saavedrarom, odvetnikoma)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  odredi, naj se dokumenti o upravnem postopku, ki je pripeljal do sprejetja izpodbijanega sklepa, vključijo v spis v skladu s predlogi te tožbe;
               
            
                  —
               
               
                  razglasi ničnost člena 1 ter členov 4 in 6 Sklepa Evropske komisije z dne 4. decembra 2020, C(2020) 8550 final o shemi pomoči SA.21259 (2018/C) (ex2018/NN), ki jo je Portugalska izvajala za podporo proste cone Madeira (ZFM) — Režim III.
               
            
                  —
               
               
                  Evropski komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja sedem razlogov.
      
                  1)
               
               
                  Prvi tožbeni razlog se nanaša na napačno uporabo prava, ker je sporni ukrep splošen, in ne selektiven, zato ne gre za državno pomoč v smislu člena 107(1) PDEU.
               
            
                  2)
               
               
                  Drugi tožbeni razlog se nanaša na to, da Komisija nikakor ni dokazala, da je merilo glede izkrivljanja konkurence in glede vpliva na trgovino med državami članicami izpolnjeno.
               
            
                  3)
               
               
                  Tretji tožbeni razlog se nanaša na napačno uporabo prava pri uporabi členov 108 PDEU ter 21 in 23 Uredbe (EU) 2015/1589, ker gre za obstoječe pomoči.
               
            
                  4)
               
               
                  Četrti tožbeni razlog se nanaša na napačno uporabo prava v sklepu, ker je bil Režim III proste cone Madeira (ZFM) izveden v skladu s sklepoma Komisije iz leta 2007 in leta 2013 ter v skladu s členoma 107 PDEU in 108 PDEU.
               
            
                  5)
               
               
                  Peti tožbeni razlog se nanaša na napako v zvezi z dejanskim stanjem iz sklepa in/ali na nezadostno obrazložitev tega sklepa, ker so zahteve davčne ureditve in nadzor nad to ureditvijo, ki ga izvajajo nacionalni organi, primerne za izvajanje nadzora nad Režimom III ZFM.
               
            
                  6)
               
               
                  Šesti tožbeni razlog se nanaša na napako v zvezi z dejanskim stanjem iz sklepa in/ali na neobrazložitev tega sklepa, ker je Portugalska republika opravila nadzor glede zahteve po ustvarjanju/ohranitvi delovnih mest.
               
            
                  7)
               
               
                  Sedmi tožbeni razlog se nanaša na kršitev splošnih načel prava Unije. Tožeča stranka se zlasti sklicuje na kršitev pravice do obrambe, kršitev načel pravne varnosti in dobrega upravljanja ter na neobstoj obrazložitve.